जेठ १४, २०७५ काठमाडौं : प्रधानमन्त्री केपी शर्मा ओली नेतृत्वको सरकारले एक सय दिनमा गरेका उपलब्धिहरू सार्वजनिक गरेको छ। २०७४ साल फागुन तीन गते बनेको नयाँ सरकारले ‘समृद्ध नेपाल, सुखी नेपाली’को अभियानसहित सरकार अगाडि बढेको, उच्चस्तरको आर्थिक वृद्धृदर हासिल गरेको, संघीयता कार्यान्वयनलाई तीव्रता दिएको, कानुन निर्माण, पूर्वाधार निर्माण लगायतका क्षेत्रमा काम गरिरहेको लगायतका उपलब्धि समावेश गरेको छ।
सोम, जेष्ठ १४, २०७५ मा प्रकाशित सुनौलो नेपाल अनलाइनद्वारा संचालित सुनौलो नेपाल टी. भीसंग प्रत्यक्ष जोडिन यहाँ क्लिक गर्नुहोस
सिंहदरबार गेटमा नाङ्गै उभिने बिरुद्ध प्रधानमन्त्रीको यस्तो टिप्पणी, हेर्नुहोस भिडियो सहित || सुनौलो नेपाल
काठमाडौं । प्रधानमन्त्री केपी शर्मा ओलीले प्रमुख प्रतिपक्षी दल नेपाली कांग्रेसलगायत सबैलाई विषयवस्तु अध्ययन गरेर मात्र सरकारको विरोध गर्न आग्रह गरेका छन् । आइतबार राजधानीमा सूचना दिवसको अवसरमा आयोजित कार्यक्रमलाई सम्बोधन गर्दै प्रधानमन्त्री ओलीले भने, “सरकारले राष्ट्रलाई आवश्यक पर्ने कुराहरुको संशोधन गर्दै जान्छ । अलिअलि टिप्पणी गर्ने मान्छे त हुन्छ, कोही सिंहदरबारमा नाङ्गै उभिन्छन् । ती मान्छेहरु विषयवस्तु बुझेर विरोधमा उत्रिएका होइनन् । कसैले विरोध गर्नुपर्छ भनेर लागेका हुन् ।”
उनले संविधान पालना गराउन सरकार प्रतिबद्ध रहेको पनि बताए । “अहिलेको संविधान हामी आफैंले बनाएको हो, कसैले आएर बनाइदिएको होइन । यो मेरो हातले झुक्किएर बनाएको पनि होइन, पालना गर्न र गराउनको लागि बनाएको हो,” उनले भने ।
प्रधानमन्त्री ओलीले देश गरिब भए पनि सरकार गरिब नभएको भन्दै समीक्षा गर्दै आफूहरु अगाडि बढ्ने बताए । उनले भने, “देश गरिब भएपनि सरकार गरिब छैन । एकैचोटी परिपक्वता आउँदैन । हामी इतिहासबाट पाठ सिकेर अगाडि बढ्दैछौं । स्थानीय तहहरु प्रदेशसँगको संघर्षका लागि लडिरहेका छन् । सबैलाई समान हक अधिकार प्रदान गर्न सरकार तत्पर छ ।”
उनले सरकारको सूचना आफूले पाउनुभन्दा पहिले नै चुहावट हुने गरेको भन्दै गोपनियता राख्न सबैलाई आग्रह गरे । “मलाई जानकारी हुनुभन्दा पहिले नै विभिन्न आइएनजिओका साथीहरु आएर यो के हो, कस्तो हो भनेर पाना पल्टाएर देखाउनुहुन्छ । सूचनाको हक राष्ट्रहितको पक्षमा हुनुपर्छ । सही ठाउँमा सही सूचना माग गर्नुपर्छ,” ओलीले भने ।
नेकपाका अध्यक्षसमेत रहेका प्रधानमन्त्री ओलीले वर्तमान सरकारले सत्ताको दुरुपयोग नगर्ने बताउँदै पारदर्शिता र सभ्य समाज निर्माणको दिशामा लागेको जोड दिए ।
सोम, भदौ ४, २०७५ मा प्रकाशित सुनौलो नेपाल अनलाइनद्वारा संचालित सुनौलो नेपाल टी. भीसंग प्रत्यक्ष जोडिन यहाँ क्लिक गर्नुहोस